Opdatering van Adobe-lisensies
Webtoepassings weer beskikbaar
Geskeduleerde IT-onderhoud: 13-17 Desember
Kategorieë Select Category Academic IT (5) Toepassings (33) Kommunikasie (62) Gemeenskapsinteraksie (14) Konnektiwiteit (94) E-pos (160) Algemeen (199) Groen IT (13) Internet (72) Nuus (7) Kennisgewings (12) Ons mense (25) kuberstrikroof (48) Navorsing (30) Sekuriteit (218) Iets snaaks (4) Studente (32) Wenke (20) Opleiding (34) Toestelle (1)
Argiewe Select Month December 2019 (2) November 2019 (4) October 2019 (5) August 2019 (6) July 2019 (6) June 2019 (4) May 2019 (2) April 2019 (5) March 2019 (4) February 2019 (6) January 2019 (3) December 2018 (3) November 2018 (2) October 2018 (11) September 2018 (1) August 2018 (3) July 2018 (4) June 2018 (8) May 2018 (2) April 2018 (5) March 2018 (4) February 2018 (8) January 2018 (4) December 2017 (7) November 2017 (2) October 2017 (7) September 2017 (5) August 2017 (4) July 2017 (9) June 2017 (10) May 2017 (4) April 2017 (10) March 2017 (4) February 2017 (7) January 2017 (1) December 2016 (1) November 2016 (3) October 2016 (5) September 2016 (5) August 2016 (6) July 2016 (5) June 2016 (5) May 2016 (11) April 2016 (7) March 2016 (10) February 2016 (9) January 2016 (3) December 2015 (2) November 2015 (7) October 2015 (4) September 2015 (9) August 2015 (6) July 2015 (5) June 2015 (6) May 2015 (5) April 2015 (6) March 2015 (5) February 2015 (9) January 2015 (1) December 2014 (9) November 2014 (13) October 2014 (10) September 2014 (11) August 2014 (10) July 2014 (5) June 2014 (10) May 2014 (8) April 2014 (5) March 2014 (1) February 2014 (9) January 2014 (5) November 2013 (12) October 2013 (13) September 2013 (7) August 2013 (16) July 2013 (1) June 2013 (4) May 2013 (6) April 2013 (7) March 2013 (6) February 2013 (9) January 2013 (4) December 2012 (5) November 2012 (8) October 2012 (11) September 2012 (6) August 2012 (10) July 2012 (4) June 2012 (5) May 2012 (10) April 2012 (4) March 2012 (9) February 2012 (3) October 2011 (2) August 2011 (2) July 2011 (1) October 2010 (1) July 2010 (1) May 2010 (1)
Te veel lynopsies?
Donderdag, Junie 7th, 2012
Hoe gelukkig is ons nie om deesdae (natuurlik as die begroting dit toelaat) internet in ons huise te kan hê nie. Anders as 5 jaar gelede kan jy nou `n resep “google” in plaas van die Kook en Geniet gryp. Of in die middel van `n fliek gou die naam van die akteur opsoek wat so bekend lyk, maar wie se naam jy skielik om der dood nie kan onthou nie.
Ongelukkig kom daar met tyd ook meer opsies en in die proses meer verwarring. Asof die keuse van diensverskaffer nie moeilik genoeg is nie, kan jy deesdae ook kies hoe vinnig jou ADSL-lyn moet wees. iAfrica het dit vereenvoudig sodat ons dit ook kan verstaan.
Telkom se goedkoopste, intreevlak-opsie teen R152 per maand.
As jy e-posse wil lees, `n bietjie Facebook en Twitter en dalk af en toe `n snaakse video-insetsel wil kyk, is hierdie een vir jou. Jy sal kan Skype en ander gesels-programme gebruik, maar videokonferensies gaan maar hikkerig wees. As jy lief is vir jou YouTube-videos en musiek wil stroom, sal jy dalk maar geduld moet aanleer. Hierdie lyn gaan maar sukkel om te doen wat jy wil hê. Jy sal ook lank wag om leêrs af te laai wat groter as 1GB is.
Die goeie nuus is egter dat jy nogsteeds speletjies sal kan speel sonder te veel probleme. Die gesukkel gaan slegs inkom as jy opdaterings (“patches”) of ander inhoud vir jou speletjies wil aflaai.
As jy nie vir Telkom wil ondersteun nie, is daar ook die opsie om by MWEB, Afrihost en ander IDV’s `n onbeperkte rekening te kry vir ongeveer R200.
Telkom se middelslag-aanbod is `n trappie beter, maar ook heelwat duurder teen R289. Die 1Mbps lynspoed is egter nader aan die spoed wat breëband eintlik moet wees – amper drie keer so vinnig as `n 384Kbps lyn.
Die 1Mbps-lyn is perfek vir `n familie met meer as een persoon wat die internet wil gebruik sonder om te veel te sukkel met internetspoed. Dis ook `n goeie opsie as jy baie data wil aflaai en na radiostasies en musiek aanlyn wil luister. Daar sal steeds `n mate van onderbreking wees, maar `n paar sekondes in vergelyking met `n paar minute op `n 384Kbps lyn.
Selfs met die aflaai van speletjies doen die 1Mbps goed. Speletjies groter as 10GBs gaan dalk net `n tydjie (enigiets van 24-48 ure) neem.
Die onbeperkte 1Mbps opsies se pryse het ook die afgelope tyd geval en jy kan dit nou aanskaf teen R200 vir MWEB, Afrihost, Axxess en ander.
Die tweede duurste opsie gaan jou R413 per maand kos, maar dis ook vier keer vinniger as die 1Mbps-lyn. Hierdie lyn is ook handig vir families, veral die wat `n kombinasie van “WiFi”-toestelle en rekenaars het. Ernstige aflaaiers kan gerus, as die begroting dit toelaat, gaan vir die 4Mbps-opsie aangesien groot leêrs baie vinnig aflaai.
Aanlyn videos en musiek stroom seepglad so jy sal nie op jou tande sit en kners van frustrasie nie. Nog `n voordeel is die kwaliteit van video-oproepe met goeie kwaliteit met min onderbreking, indien enige. Gebruikers van Xbox Live en Steam sal moeiteloos “patches” en speletjies wat etlike gigabytes is, kan aflaai.
‘n Onbeperkte 4Mbps data rekening sal gebruikers ongeveer R500 per maand kos.
Hierdie vinnigste opsie van almal kos dieselfde as die 4Mbps, omdat Telkom gebruikers gratis opgradeer.
Met 10Mbps kan jy uitsien na hoë-definisie datastroom sonder enige onderbreking. Aflaai is natuurlik ook twee keer so vinnig as met die 4Mbps-lyn en is dus vergelykbaar met die res van die aanlynwêreld. As jy dus `n internet-geaktiveerde TV, Apple TV of enige ander HD toestel het, is hierdie die beste opsie vir hoë-kwaliteit inhoud sonder om te sit en wag vir `n skerm wat laai.
Vir die kwaliteit en spoed van `n onbeperkte 10Mbps rekening vra Afrihost R997 (die laagste prys op die mark tans). Axxess vra R1599, terwyl MWEB R1999 vra.
Tags: bandwydte, wyeband, internet
Posted in Algemeen, Internet | 1 Comment »
Breëband of Big Mac?
Vrydag, Mei 25th, 2012
Breëbandpryse het die afgelope dekade ooglopend gedaal, maar dieselfde kan nie van ander produkte gesê word nie. Rudolph Muller van www.mybroadband.co.za het gaan ondersoek instel en op `n paar interessante feite afgekom.
Die koste van ADSL-diens het met 50% gedaal sedert dit in 2002 geloods is, terwyl die koste van mobiele data met 96% gedaal het die afgelope 10 jaar.
In 2002 het die basiese 512 Kbps ADSL diens vir residensiële verbruikers R966.72 per maand gekos (R67.72 vir die huur van `n analooglyn, R680 vir ADSL-toegang en R219 vir `n 3GB databondel). In vergelyking hiermee is die prys van `n 384kbps konneksie met 5GB data nou R358.97 (R219.00 + R139.97).
In die mobiele data mark is die prysvermindering nog duideliker. In 2002 het 10MB data bundle van Vodacom R200 gekos (maw R20 per MB). Vandag kan gebruikers `n 1GB data bondel by dieselfde maatskappy koop vir R99 (10c per MB).
Breëbandpryse se kostes is dus met tussen 50% en 95% gesny oor die afgelope tien jaar en dis deels te danke aan die laer internasionale bandwydte pryse meegebring deur SEACOM.
Ongelukkig kan dieselfde nie van ander produkte gesê word nie. Die volgende tabel gee `n oorsig van die verandering in produkpryse die afgelope dekade.
Diens 2002 2012 Verandering
Residensële ADSL toegang (512kbps/1Mbps) R680 R289 -58%
Besigheid ADSL toegang (512kbps/1Mbps) R800 R289 -64%
3GB gemengde ADSL data R219 R59.4 -73%
Analoog lynhuur R68 R140 107%
Vodacom mobiele data
Buite die bundel R45 R2 -96%
MyMeg 10 R200 R9 -96%
DStv premium R349 R590 69%
Petrol R4.26 R11.77 176%
McDonald’s Big Mac burger R9.00 R20.95 133%
Tags: adsl, wyeband, internet
Lank gelede toe die internet nog sy eerste treë gegee het was die enigste opsies vir webblaaiers Internet Explorer en Netscape. Gelukkig is daardie dae iets van die verlede. Vandag kan jy `n webblaaier kies wat aan jou behoeftes voldoen – wat dit ookal mag wees. Ons het gaan notas maak sodat jy meer tyd op die internet kan spandeer.
Deesdae se webblaaiers is amper almal ewe goed. Die leiers, Google Chrome, Firefox en Internet Explorer, is al drie vinnig, propvol handige funksies en hou tred met nuwe ontwikkelinge. Op die ou end hang dit af wat jy as internetgebruiker verkies.
Die belangrikste vereiste vir die meeste gebruikers is spoed. En hier is Google Chrome `n sterk mededinger. “Chrome Instant” beteken jy sien die bladsye nog voordat jy dit klaar die adres en titel ingetik het. `n Program wat letterlik vooruit dink. Chrome is ook die enigste webblaaier wat `n ingeboude Flash-speler en PDF-leser het. Chrome hanteer en ondersteun ook HTML5 die beste van al die blaaiers en met sy minimalistiese ontwerp en nuwe hardeware versnelling word dit toenemend die populêre keuse.
Wil jy al jou boekmerke, opstellings en internetgeskiedenis soomloos sinkroniseer? Firefox is die wenner in dié afdeling en kan selfs sinkroniseer met sy eie mobiele Android weergawe. Firefox het ook die mees innoverende manier om baie oortjies (“tabs”) te organiseer met sy “panorama” groeperingsfunksie. Firefox se aanvangspoed, hoeveelheid geheue wat gebruik word en sekuriteit het sedert die vroeëre weergawes verbeter en kan sy man staan teen die ander webblaaiers.
As jy self na die statistieke wil gaan kyk en sien hoe elke webblaaier presteer in verskillende areas, gaan lees gerus hier verder.
Tags: webblaaier, Firefox, Google Chrome, internet, Internet Explorer
Posted in Internet | Comments Off on Watter webblaaier?
Soek jy spoed?
Ons is altyd op soek na meer tyd en wil alles vinniger doen. Om vinniger iets op die internet op te spoor is een opsie.
Hier is `n paar slim idees om seker te maak jy kry die beste spoed moontlik uit jou webblaaier se funksionaliteit.
1. Gebruik `n vinnige webblaaier
Redelik voor die hand liggend is dit nie? In ons vorige artikel oor die verskeie webblaaiers het ons vinnig gekyk na spoed en hoe blaaiers vergelyk. Julle weet dus al teen die tyd dat sommiges vinniger as ander is. Google Chrome is tans voor as dit by spoed kom.
2. Deaktiveer Flash
Daar is geweldig baie Flash webwerwe op die internet en alhoewel dit redelik indrukwekkend lyk, maak dit jou vermoeë om vinnig te blaai aansienlik moeiliker.
As spoed vir jou belangrik is, sit eerder Flash af onder jou webblaaier verstellings en aktiveer dit as jy regtig die Flash animasie wil sien. Met sommige blaaiers het jy addisionele applikasies nodig soos Flashblock, maar Internet Explorer het `n ingeboude opsie onder “Tools” hiervoor.
3. Raak ontslae van jou nutsbalke (“toolbars”)
Hoe meer nutsbalke jy versamel in jou webblaaier, hoe stadig gaan jou internet wees. So eenvoudig soos dit. En het jy regtig alles nodig? Sommiges gebruik geheue terwyl ander stilweg jou bandwydte opvreet deur data te stuur en ontvang in die agtergrond. (en jy het gedink hulle sit net daar en niks doen nie.)
5. Gebruik oortjies (“tabs”) in plaas van nuwe vensters
Te veel oortjies kan verwarrend raak, maar hulle is steeds die beste opsie om jou webblaaier so doeltreffend moontlik te maak. So hoe help dit? Met meer as een oortjie in een venster, is dit baie vinniger en makliker om die bladsy waaraan jy wil werk, te sien. Jy hoef nie `n ander venster groter te maak, besef dit die verkeerde een, `n ander een oop te maak en voort te sukkel nie.
Webblaaiers soos Chrome hanteer ook elke oortjie soos `n aparte proses. So wanneer `n webwerf een oortjie laat toegaan, verloor jy net daardie een webwerf, nie almal waaraan jy gewerk het nie.
Tags: webblaaier, Firefox, Google Chrome, internet, Internet Explorer, oortjies, toolbars
Posted in Algemeen, Internet | 2 Comments »
Wat om te doen as die internet af is?
Vrydag, Mei 11th, 2012